Publication: Magyar Közlöny
Issue: MK-2001-138 (Year: 2001, Number: 138)
Era: 1990-2004
Section: 79/1998. (IV. 29.) Korm. rendelet 6. § d) pontja alapján
Paragraph Index: 274

79/1998. (IV. 29.) Korm. rendelet 6. § d) pontja alapján megtiltja. A kereskedelmi egységek a fogyasztók által a vásárlás helyére visszaszállított termékeket kötelesek visszavásárolni. A Baranya Megyei Közigazgatási Hivatal Fogyasztóvédelmi Felügyelősége mintavétellel egybekötött ellenőrzést végzett a Sterl és Társa Bt.-nél a Pécsváradi „Gesztenyeszüret” Kirakodóvásárban. A Fogyasztóvédelmi Főfelügyelőség a játék pisztoly mintákat bevizsgáltatta a Polgári Kézilőfegyver és Lőszervizsgáló Kft.-vel, és az elvégzett vizsgálatok eredményei alapján megállapította, hogy a kínai importból származó Pat’s Pending M 39 Gustom P 585 jelű játék pisztoly balesetveszélyes. A pisztolyból kilőtt műanyag lövedék mozgási energiája magasabb a megengedettnél, a lövedék szem- és egyéb sérülést okozhat. A termék leírása: a fémes színű — az agyon fekete rátéttel — műanyag, légsűrítős rendszerű játék pisztoly kivehető táras, 6 mm furatátmérőjű csővel rendelkezik. 6 mm átmérőjű színes műanyag gömb lövedékeket adnak hozzá. A termék importálója: nem ismert. A Fogyasztóvédelmi Főfelügyelőség a fenti termék forgalmazását az áruk és szolgáltatások biztonságosságáról és az ezzel kapcsolatos piacfelügyeleti eljárásról szóló

Source: https://magyarkozlony.hu/hivatalos-lapok/651d43298884cf92f5de0a1465c65b721e14867b/dokumentumok/91bf087c5ba4217b7594e71091e4989fcf8d89a1/letoltes